All My Loving

«All My Loving» er ein song av The Beatles, skrive av Paul McCartney, men tilskrive Lennon/McCartney, frå albumet deira With the Beatles frå 1963.

Det var ein av få gonger der McCartney skreiv teksten før musikken og vart skrive ned som eit dikt medan han barberte seg.Bill Harry, The Ultimate Beatles Encyclopedia, s. 18 McCartney såg han først som ein country-song og musikken vart skrive bak scenen på eit piano då The Beatles turnerte med Roy Orbison og George Harrison la på Nashville-aktig gitarsolo på innspelinga.Paul McCartney, Many Years From Now, s. 148 «All My Loving» fekk god kritikk og vart mykje spelt på radio. Songen vart spelt som opningsnummer på den kjende debutframføringa deira på amerikansk fjernsyn på The Ed Sullivan Show den 9. februar 1964.

The Beatles spelte inn songen 30. juli 1963 i løpet av 11 forsøk med tre overdubbingar. Versjonen som vart gjeve ut er forsøk 14 lagt oppå forsøk 11. Songen vart gjeve ut på singel i Skandinavia og gjekk heilt til topps i Finland. I Noreg stoppa singelen på andreplass, bak Wenche Myhre og «La meg være ung», og låg inne på Topp 10 i 14 veker.

 Andre utgåver 

Songen har vorte spelt av mellom anna Helloween, Me First and the Gimme Gimmes, Los Manolos og Herb Alpert & the Tijuana Brass

Ein heavy metal-versjon av songen vart spelt inn av Beatallica som «...And Justice For All My Loving».

 Medverkande 
 Paul McCartney – bass, solovokal 
 John Lennon – rytmegitar, harmonivokal
 George Harrison – sologitar, harmonivokal
 Ringo Starr – trommer.

Salslister
Liste (1963–64)PlasseringCanada 1Australian Kent Music Report1US Cash Box Top 10031Vest-Tyskland - Media Control32

 Kjelder 

 Denne artikkelen bygger på «All My Loving» frå , den 3. oktober 2008. 
  oppgav desse kjeldene:

 Bakgrunnsstoff 


Kategori:Songar frå 1963
Kategori:Popballadar
Kategori:The Beatles-songar
Kategori:Songar skrivne av Lennon–McCartney
Kategori:Songar produserte av George Martin
Kategori:Parlophone-singlar
Kategori:Capitol Records-singlar
Kategori:Herb Alpert-songar
Kategori:Chet Atkins-songar
Kategori:Alvin and the Chipmunks-songar
Kategori:The Sandpipers-songar
Kategori:Paul McCartney-songar
Kategori:Santo & Johnny-songar
Kategori:Nikka Costa-songar
Kategori:Count Basie-songar
Kategori:Henry Mancini-songar